CELEX: 32019D0690
Language: ro
Date: 2019-04-30 00:00:00
Title: Decizia de punere în aplicare (UE) 2019/690 a Comisiei din 30 aprilie 2019 privind o măsură adoptată de Suedia în temeiul Directivei 2006/42/CE a Parlamentului European și a Consiliului pentru a interzice introducerea pe piață a modelelor de turbine eoliene SWT-2.3-101 și SWT-3.0-113 și pentru a retrage echipamentele introduse deja pe piață [notificată cu numărul C(2019) 3118] (Text cu relevanță pentru SEE.)

3.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 116/78
               
            
         DECIZIA DE PUNERE ÎN APLICARE (UE) 2019/690 A COMISIEI
         din 30 aprilie 2019
         privind o măsură adoptată de Suedia în temeiul Directivei 2006/42/CE a Parlamentului European și a Consiliului pentru a interzice introducerea pe piață a modelelor de turbine eoliene SWT-2.3-101 și SWT-3.0-113 și pentru a retrage echipamentele introduse deja pe piață
         
            
               [notificată cu numărul C(2019) 3118]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3) al doilea paragraf,
         întrucât:
         
                     (1)
                  
                  
                     Suedia a adoptat o măsură pentru a interzice introducerea pe piață și pentru a retrage de pe piață modelul de turbină eoliană SWT-2.3-101, care nu era în conformitate cu cerința esențială de sănătate și de siguranță prevăzută la punctele 1.3.8.1 și 1.4.2.1 din anexa I la Directiva 2006/42/CE. Punctul 1.3.8.1 privind piesele de transmisie în mișcare impune ca apărătoarele proiectate pentru protecția persoanelor împotriva pericolelor generate de piese de transmisie în mișcare să constea în apărători fixe, astfel cum sunt menționate la punctul 1.4.2.1. În conformitate cu punctul 1.4.2.1, apărătoarele fixe trebuie să fie fixate prin sisteme care să poată fi deschise numai cu ajutorul unor unelte. În această privință, Suedia a indicat că apărătoarea fixă care protejează împotriva pieselor în mișcare de la rotorul modelului SWT-2.3-101 poate fi deschisă fără o unealtă separată, ceea ce constituie o neconformitate cu cerințele stabilite la punctele 1.3.8.1 și 1.4.2.1 din anexa I la Directiva 2006/42/CE.
                  
               
                     (2)
                  
                  
                     În ceea ce privește modelul de turbină eoliană SWT-3.0-113, Suedia a adoptat măsura în cauză luând în considerare faptul că echipamentul nu era conform cu cerința esențială de sănătate și de siguranță prevăzută la punctul 1.5.14 din anexa I la Directiva 2006/42/CE. Cerința esențială de sănătate și de siguranță 1.5.14 privind riscul de încarcerare în mașină impune ca echipamentul să fie proiectat și construit sau prevăzut cu mijloace de prevenire a încarcerării unei persoane în interiorul acestuia sau, dacă acest lucru este imposibil, cu mijloace de a cere ajutor. În această privință, Suedia a indicat că detectorul de fum al turbinei eoliene SWT-3.0-113 nu are un semnal de avertizare pentru a avertiza orice persoană care se poate afla în interiorul turbinei în cazul unui incendiu.
                  
               
                     (3)
                  
                  
                     După primirea notificării privind măsura de salvgardare din partea Suediei, Comisia a inițiat consultări cu părțile implicate pentru a le afla opiniile. Comisia a trimis o scrisoare producătorului la 12 noiembrie 2018. În răspunsul său din 30 noiembrie 2018, producătorul a informat Comisia că a luat măsuri de rectificare a neconformităților modelelor de turbine eoliene SWT-2.3-101 și SWT-3.0-113 pentru a asigura conformitatea cu Directiva 2006/42/CE și că măsurile respective au fost finalizate înainte de termenul limită stabilit pentru 31 decembrie 2017.
                  
               
                     (4)
                  
                  
                     Explicația furnizată de Suedia cu privire la măsura de salvgardare și documentația de care dispune Comisia demonstrează că modelul de turbină eoliană SWT-2.3-101 nu a îndeplinit cerințele esențiale de sănătate și de siguranță prevăzute la punctele 1.3.8.1 și 1.4.2.1 din anexa I la Directiva 2006/42/CE. În plus, modelul de turbină eoliană SWT-3.0-113 nu îndeplinește cerința esențială de sănătate și de siguranță prevăzută la punctul 1.5.14 din anexa I la Directiva 2006/42/CE. Aceste deficiențe pot compromite sănătatea și siguranța persoanelor.
                  
               
                     (5)
                  
                  
                     Prin urmare, măsura de salvgardare adoptată de Suedia ar trebui considerată justificată,
                  
               ADOPTĂ PREZENTA DECIZIE:
         
            Articolul 1
            Măsurile adoptate de Suedia pentru a interzice introducerea pe piață și pentru a retrage de pe piață modelul de turbină eoliană SWT-2.3-101 și modelul de turbină eoliană SWT-3.0-113 fabricate de Siemens Gamesa Renewable Energy AB sunt justificate.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 30 aprilie 2019.
            
               
                  Pentru Comisie
               
               Elżbieta BIEŃKOWSKA
               
                  Membru al Comisiei
               
            
         
         
            (1)  JO L 157, 9.6.2006, p. 24.